ส่องกลุ่มชิ้นส่วนอิเล็กทรอนิกส์ปี 59พร้อมชู KCE-HANA เป็น top pick
กลุ่มชิ้นส่วนอิเล็กทรอนิกส์มุมมองสำหรับปี 59 เราปรับน้ำหนักกลุ่มนี้จาก Neutral เป็น BULLISH เพราะได้ประโยชน์จากค่าเงินบาทที่ยังคงอ่อนต่อเนื่องโดยเฉพาะในครึ่งแรกปี 59 และภาวะเศรษฐกิจสหรัฐเติบโต คาดว่าจะมีการลงทุนในอุตสาหกรรมโทรคมนาคมและกลุ่มไอทีมากขึ้นพร้อมชู KCE-HANA เป็น top pick
27 พ.ย. 2558

บล.โนมูระ พัฒนสิน ระบุในบทวิเคราะห์ (27 พ.ย.) ว่า กลุ่มชิ้นส่วนอิเล็กทรอนิกส์มุมมองสำหรับปี 59 เราปรับน้ำหนักกลุ่มนี้จาก Neutral เป็น BULLISH เพราะได้ประโยชน์จากค่าเงินบาทที่ยังคงอ่อนต่อเนื่องโดยเฉพาะในครึ่งแรกปี 59 และภาวะเศรษฐกิจสหรัฐเติบโต คาดว่าจะมีการลงทุนในอุตสาหกรรมโทรคมนาคมและกลุ่มไอทีมากขึ้น
โดยให้ KCE (TP 72 บาท) HANA (TP 40.80 บาท) เป็น top pick โดย KCE ยังคงมี outlook ดีขึ้นในปี 59 โรงงานใหม่ KCEL2 ที่เริ่มผลิตตั้งแต่ไตรมาส 1/58 ปัจจุบันมีการใช้กำลังการผลิตที่ระดับกำไรแล้ว และ KCE คงแผนเพิ่มกำลังการผลิตรองรับลูกค้าเดิมที่ยังมีความต้องการแข็งแกร่ง 
นอกจากนี้เรากลับมาชอบ HANA อีกครั้งเพราะในไตรมาส 3/58 บริษัทปรับโครงสร้างลูกค้า ลดน้ำหนักลูกค้ากลุ่มพีซีลง (เนื่องจากเป็นกลุ่มที่มีมาร์จิ้นต่ำและคำสั่งซื้อผันผวน) ไปเพิ่มน้ำหนักกลุ่มเทเลคอมซึ่งมีโอกาสสดใสในกลุ่ม sensor และ smartphone นอกจากนี้โรงงานอยุธยาปรับระบบการผลิตใหม่รองรับลูกค้ากลุ่ม Automotive ได้มากขึ้นในอนาคต